62024TO0213_INF
Rješenje predsjednika Općeg suda od 6. kolovoza 2024. – Cortex Havacilik ve Turizm Ticaret/Komisija
(predmet T-213/24 R)
„Privremena pravna zaštita – Zajednička vanjska i sigurnosna politika – Mjere ograničavanja poduzete s obzirom na djelovanja Rusije kojima se destabilizira stanje u Ukrajini – Zabrana svim zrakoplovima koji nisu registrirani u Rusiji, a koji su u vlasništvu ili zakupu ili pod drugim nadzorom bilo koje ruske fizičke ili pravne osobe, subjekta ili tijela da slijeću na područje Unije, uzlijeću s njega ili ga prelijeću – Članak 3.d Uredbe (EU) br. 833/2014 – Očita nedopuštenost glavne tužbe – Akt koji se ne može pobijati – Nedopuštenost”
1.
Privremena pravna zaštita – Suspenzija primjene – Pretpostavke dopuštenosti – Prima facie dopuštenost glavne tužbe
(čl. 278. i 279. UFEU-a)
(t. 15., 16.)
2.
Tužba za poništenje – Akti koji se mogu pobijati – Pojam – Akti koji proizvode obvezujuće pravne učinke – Mjere ograničavanja poduzete s obzirom na situaciju u Ukrajini – Komunikacija Komisije o zabrani zračnom prijevozniku koji je registriran u trećoj zemlji da slijeće na područje Europske unije, uzlijeće s njega ili ga prelijeće – Ocjena tog akta u pogledu njegovog sadržaja, činjeničnog i pravnog konteksta te namjere i ovlasti Komisije – Akt koji se može pripisati Komisiji – Nepostojanje – Odluka koja negativno utječe – Nepostojanje – Nedopuštenost
(čl. 263. UFEU-a; Uredba Vijeća br. 833/2014, čl. 3.d i čl. 8. st. 1.)
(t. 17.- 22., 25., 27.- 31.)
3.
Tužba za poništenje – Akti koji se mogu pobijati – Pojam – Akti koji proizvode obvezujuće pravne učinke – Protokolarni dopis institucije Unije poslan kao odgovor na zahtjev koji je podnio njegov adresat – Isključenost
(čl. 263. UFEU-a)
(t. 24.)
Izreka
1.
Odbija se zahtjev za privremenu pravnu zaštitu.
2.
Obustavlja se postupak povodom zahtjeva za intervenciju koji je podnijela Savezna Republika Njemačka.
3.
Svaka stranka snosit će svoje troškove u vezi sa zahtjevom za intervenciju Savezne Republike Njemačke.
4.
O troškovima će se odlučiti naknadno.